
Resum 

L'article proporciona un acostament inicial a la preservació i disseminació de trets de la cultura indígena de l'Amèrica del Sud 
mitjançant espais digitals i xarxes socials. Analitza succintament la presència de les societats originàries sud-americanes en 
l'univers vveb i repassa algunes de les eines utilitzades, els continguts presentats, les característiques de les propostes i les seves 
motivacions. 

Abstract 

This article offers an introductory loolc at the conservation and dissemination of indigenous South American culture in digital 
spaces and social netvvorts. It briefly analyses the presence of native South American societies in the vveb universe, detailing 
some of the tools used, the contents presented, the characteristics of the proposals and the motivations. 

Cultures tradicionals 
en un món modern 


Els pobles indígenes no són una part romàntica d'un passat fi- 
nalitzat ni una curiositat de museu d'un present globalitzat. Són 
societats que mantenen una forta vitalitat i que conserven les 
seves particularitats tradicionals adaptant-les als nous temps. Se- 
gons dades del Banc Mundial i de l'UNPFII (Fòrum Permanent de 
Nacions Unides per als Afers Indígenes), componen una població 
mundial d'entre 300 i 370 milions d'individus: d'acord amb les 
dades proporcionades pel FIDA (Fons Internacional per al Desen- 
volupament Agrícola), constitueixen prop del 596 de la població 
mundial, parlen més de 4.000 idiomes i integren uns 5.000 grups 
diferents. D'acord amb la mateixa font, componen el 1596 dels 
habitants més pobres del planeta. Representen, així mateix, prop 
d'un terç dels 900 milions d'habitants rurals extremadament po- 
bres del món (fonts i dades tretes de Rural Poverty Portal, s/d). 
A l'Amèrica Llatina, i d'acord amb diferents autors (Matos Mar, 
1993, Stavenhagen, 1996, PNUD, 2004, Del Popolo et al., 2005), 
hi ha més de 400 pobles indígenes, que representarien entre 40 
i 50 milions de persones, és a dir, prop d'un 1026 del total de la 
població regional. 

Des del segle xvi, els pobles originaris d'Amèrica del Sud han 
estat delmats per malalties, agressions, esclavitud i guerres, i s'han 
vist dominats des de tots els camps imaginables: polític, social, 
religiós, cultural, lingúístic, educatiu... Molts d'aquests pobles van 
desaparèixer de l'espai i de la memòria, alguns, tanmateix, van 
saber (i van poder) sobreviure i van desenvolupar noves formes 
de vida, noves estructures socials, nous esquemes de pensament i 
acció. La importància de les seves cultures rau en el fet que cons- 
titueixen un alt percentatge de la diversitat cultural global. Tant a 
l'Amèrica del Sud com a la resta del món, les societats indígenes 
posseeixen un immens mosaic de llengúes i de trets culturals, de 
filosofies i literatures (orals i escrites), de pràctiques i costums 
quotidians... El seu bagatge cultural té una íntima relació amb el 
medi ambient que van poblar (que no sempre és el que actualment 
habiten) i proporciona un espectre interessant de coneixement 
sobre el món i les seves formes, molt diferents del que mostra 
la cultura dominant globalitzada. A Amèrica del Sud, moltes de 
les seves paraules i actituds s'han incorporat als patrimonis mes- 
tissos propis de cada nació, la qual cosa dota aquests patrimonis 
d'una identitat única i indiscutible... I les seves tradicions, sons i 
temps s'han (re)conegut, en les seves línies més generals, arreu 
del món. 

Malgrat la relativa continuitat de la seva presència històrica 
—major en uns casos, menor en d'altres— i del reconeixement dels 
seus drets en un bon nombre de recomanacions i tractats interna- 
cionals, els pobles originaris —mundials i regionals— continuen 
essent, en la seva gran majoria, pastura de l'oblit. Estadístiques 
actuals (com les esmentades anteriorment) els associen amb els 

nivells més alts de pobresa, amb tots els problemes vinculats a 
aquest terme: absència de drets, crisis sanitàries, desnutrició, vio- 
lència, addiccions, desocupació, pèrdua d'identitat... 

Tanmateix, i malgrat les moltes situacions crítiques que es 
veuen forçats a afrontar i a les posicions complexes que han estat 
obligats a assumir, els pobles originaris continuen lluitant. Al llarg 
del continent s'han generat nombrosos moviments sociopolítics 
i culturals indígenes que han cobrat una força i una influència 
inusitades. Des d'aquests moviments es reconeix la importància 
de mantenir un peu en la cultura tradicional i, alhora, col-locar 
l'altre en el món globalitzat. D'una banda, treballen —de vegades 
contracorrent— en la recuperació i la revitalització dels seus idiomes, 
patrimonis, lleis consuetudinàries i actituds, per mitjà de programes 
d'educació i altres activitats. De l'altra, estan en contacte estret 
amb les noves TIC i les aprofiten per a aconseguir els seus objectius 
i servir als seus propis interessos: disseminar el seu coneixement, 
exposar els seus problemes, compartir la seva cultura i intercanviar 
idees, experiències i oportunitats en un context global. 


A l'altra banda de la bretxa digital 


Les eines digitals i la connexió al vveb han demostrat —en les 
àrees en les quals són accessibles i assequibles— que és possible 
respondre al desafiament que representen els usuaris indígenes i 
recuperar-ne les memòries, les tradicions i els coneixements, per 
a difondre'ls arreu del planeta, amb el degut respecte als seus 
patrons culturals. Si bé el progrés en aquest camp és lent, es 
presenta alhora com a promissori. Els mitjans digitals poden ajudar 
les poblacions indígenes sud-americanes a recuperar part de la 
seva cultura, a fer conèixer les seves situacions sociopolítiques i a 
informar àmpliament sobre les seves lluites i esperances. Aquests 
instruments poden afavorir, així mateix, els primers passos dels 
pobles tradicionals cap a la seva inclusió en el eveinatge (digital) 
universal, creant espais de trobada i d'intercanvi transcultural. 

Les poblacions indígenes d'Amèrica del Sud han encarat 
aquests desafiaments amb imaginació i creativitat, característi- 
ques que sempre han estat presents en la seva vida quotidiana. 
Comunitats socialment i demogràficament fortes —com els aimara 
de Bolívia, els quitxua del Perú i els maputxe de Xile—, situades en 
àrees amb accés a les tecnologies vveb, ja n'han fet un ús extensiu 
per a difondre els seus assumptes socials i polítics, la seva literatura 
tradicional, la seva música i els seus costums. També han fet servir 
noves eines —com fòrums, blocs i vvilis— per a erecolliro llengues 
i cultures i compartir reclams i notícies. 

Comunitats menors —com els vvayúu a Colòmbia, els una de 
Panamà, els guaraní de Paraguai, els tileuna del Brasil o els gom 
de l'Argentina— han començat a utilitzar les TIC per a recollir 
no solament el seu patrimoni cultural intangible, sinó també els 
assumptes comunitaris i les novetats més actualitzades, compar- 
tint aquesta informació amb la societat (intennacional i, alhora, 

proveint els seus membres d'elements valuosos per a ajudar les 
seves identitats amenaçades. 

Institucions governamentals, universitats, fundacions privades i 
diverses ONG al llarg del continent també han col-laborat amb les co- 
munitats natives —amb diferents nivells de compromís, d'acord amb les 
diferents possibilitats i interessos— creant espais digitals on la cultura 
indígena es pugui exhibir respectuosament en termes d'accés obert. 

Certament, els elements vveb creats per categories d'autors 
tan diverses —amb rerefons educatius i formatius, orígens ètnics i 
lingúístics, destreses lecto-escriptores, possibilitats tecnològiques 
i oportunitats econòmiques tan dispars— són molt diferents, però 
tots tenen alguna cosa en comú: s'han dissenyat per a compartir 
coneixement amb les comunitats nacional i global, i s'han planejat 
per a permetre que les veus indígenes (tantes vegades silenciades i 
oblidades) puguin ser escoltades, s'interconnectin i transcendeixin 
el seu propi espai per a arribar-ne a altres. 

A continuació hi ha una llista de les característiques generals 
més identificables en aquestes propostes virtuals: 


um S'utilitzen tots els tipus d'eines i espais virtuals: des de llocs 
i portals fins a blocs i vvileis.' Les pàgines vveb gratuites i 
els blocs —amb dissenys simples i generalment sobrecarre- 
gats de publicitat— són les eleccions més comunes entre 
les petites poblacions indígenes i els grups de pressupost 
limitat, escàs accés a les noves tecnologies, baixa alfabetit- 
zació informacional o poques possibilitats de desenvolupar 
propostes més complexes o elaborades." Al contrari, les 
universitats i institucions governamentals presenten els 
dissenys més sofisticats, incloent elements com bases de 
dades, biblioteques virtuals, fitxers sonors, etc La bretxa 
digital, l'exclusió, la falta de recursos i l'analfabetisme in- 
formacional poden identificar-se fàcilment com a raons de 
la distància que separa ambdues categories. 

El Els continguts presentats en aquests espais vveb engloben 
un ampli espectre temàtic, que conté des de reclams i llui- 
tes sociopolítiques" a expressions culturals i coneixement 

tradicional 2 Novament, els espais gratuits són generalment 
els que fan servir més les organitzacions indígenes (i no 
indígenes) locals o de base per a difondre notícies sobre 
les seves circumstàncies actuals i informació sobre la seva 
cultura. Les organitzacions oficials o de més envergadura 
utilitzen llocs vveb més detallats i complexos per a compartir 
materials educatius, patrimoni tradicional, tradició oral, art 
i artesania, llibres, música, etc. Emplaçats entre ambdós 
extrems, els llocs vveb —no gratuits— en el seu format més 
bàsic els utilitzen organitzacions indígenes d'àmbit nacional 
per a difondre les seves novetats. Quan aquestes cate- 
gories es comparen, es descobreix que les notícies més 
actualitzades i la informació cultural més efrescax sorgeix 
directament de les comunitats, tanmateix, les eines vveb 
institucionals ofereixen una millor qualitat de continguts i 
presentacions, una major quantitat de recursos i un rang 
més ampli d'opcions informatives. 

La majoria d'aquestes propostes (siguin o no d'autoria in- 
digena) s'escriuen principalment en espanyol o portuguès. 
Poques pàgines vveb s'escriuen completament a una llengua 
indígena, i, quan es així, les ha dissenyat alguna institució 
o grup oficial, i no les comunitats (encara que alguns dels 
seus membres en poden formar part). Pot concloure's que 
la major part del pensament aborigen s'expressa utilitzant 
paraules no aborígens. Les raons d'aquest fenomen són 
complexes: bàsicament, hi ha un alt analfabetisme per a 
les llengúes pròpies entre els pobles nadius d'Amèrica del 
Sud: a més, moltes d'aquestes llengues no tenen una forma 
escrita, o els seus estàndards ortogràfics i/o gramaticals 
encara no s'han desenvolupat prou. Amb algunes excep- 
cions, aquestes circumstàncies fan que sigui difícil elaborar 
continguts amb llengues indígenes. D'altra banda, s'intenta 
que la informació presentada en els espais virtuals la pugui 
comprendre la totalitat de la societat nacional, que, en ge- 
neral, no parla idiomes natius o pràcticament en desconeix 
l'existència, per tant, es prefereix la llengua oficial. Quan 


1. Exemples rellevants de vviltis indígenes són les versions de VVilipedia en llengues indígenes sud-americanes: aimara (ehttp://ayaviripedia.org/S), quítxua 
(ehttp://qu.vvilipedia.org/S) i guaranií (ehttp://gnvviipedia.org/5). 

2. És el cas d'organitzacions com el Consell Regional Aimara de Mallleus i T'allas (2http://cna-aricaparinacota.blogspot.com/5), el Consell Autònom Aimara 
(ehttp://consejoautonomoaymara.blogspot.com/5), el Consell Nacional Aimara de Mallleus i T'allas (ahttp://cna-chile.blogspot.com/5) o d'associacions 
maputxe de Xile, com Nevven Mapuche Ximn (ehttp://nevvenmapuchelimn.blogspot.com/5) i Notícies Mapundial (ehttp://mapundial-ong.blogspot.com/5). 
Un valuós exemple, procedent dels vvayúu colombians, és el sistema macrobloc Cabildo Vvayúu Nóina de Campamento (ehttp://cabildovvayuunouna. 
blogspot.com/5), que allotja a diversos blocs subsidiaris. 

3. Vegeu, com a selecció limitada d'exemples, els llocs vveb d'AILLA - Arxiu dels Idiomes Indígenes de l'Amèrica Llatina (ehttp://vvvvvv.ailla.utexas.org/site/ 
vvelcome sp.htmb), de la Biblioteca Virtual Ser Indigena (ehttp://biblioteca.serindigena.org/5) de Xile, de l'ILCA - Institut de Llengua i Cultura Aimara 
(ehttp://vvvvvv.ilcanet.com/5), del Fons Indígena de l'Amèrica Llatina (ehttp://vvvvv.fondoindigena.org/5), del Centre Bartolomé de las Casas (ehttp://vvvvvv. 
cbc.org.pe/5) del Perú i de l'Institut d'Estudis Indígenes de la Universitat de la Frontera (ehttp://vvvvvv.estudiosindigenas.ci/5) de Xile. 

4. Una breu selecció d'exemples inclou els llocs de l'Organització Nacional Indígena de Colòmbia (ehttp://vvvvvv.onic.org.co/5), de la Confederació de Nacio- 
nalitats Indígenes de l'Equador (ehttp://conaie.org/5), de la Coordinadora de les Organitzacions Indígenes de la Conca Amazònica (ehttp://vvvvvv.coica. 
org/index.asp/5) i del Consell Maputxe Interregional (ehttp://vvvvyv.members.aol.com/mapulint/5). 

5. Vegeu, com a exemples puntuals, els llocs vveb d'Aymara Uta (ehttp://vvvvvv.aymara.org/S), de l'Ateneu de Llengua i Cultura Guaraní (ehttp://vvvvvv. 
ateneoguarani.edu.py/5), de Runasimi (ehttp://vvvvvv.runasimi.de/5) i el Portal maputxe (ehttp:/ /vvvvvv.mapuche.cb). 

els continguts tenen la intenció d'arribar a les comunitats 
aborigens i a la societat no indígena, es continuen utilitzant 
els idiomes dominants: els aborígens que poden accedir a 
la vveb són normalment bilingúes, i, com s'ha assenyalat 
anteriorment, la societat no aborigen utilitza de manera 
preferent els codis oficials. 

qu Els espais gratuits on es puguin compartir i intercanviar 
fitxers electrònics, text, notícies, missatges, música o fotos 
lliurement són els més populars entre els sectors indígenes. 
Deixant de banda l'evident raó econòmica —aquests espais 
són els més elegits pels internautes de tot el món—, els 
pobles originaris tenen un profund sentit comunitari. Es 
pot pensar, en consequència, que els espais on els béns 
informatius s'intercanvien i es comparteixen sense càrrec, 
i als quals es pot accedir lliurement, s'ajusten millor a les 
actituds, normes i pautes culturals tradicionals aborígens. 


Hi ha nombrosos tipus d'espais: blocs individuals, é mitjans de 
notícies," biblioteques i fitxers digitals, blocs i llocs lingúístics £ or- 
ganitzacions acadèmiques i educatives" i moltes categories més. La 
taxonomia proposada per Hernàndez et al. (2003) per a llocs vveb 
indígenes i relacionats proveeix més informació i es pot prendre 
com a referència per a aclarir algunes de les idees suggerides en 
els paràgrafs anteriors. 


Conclusions 


No es pot elaborar una avaluació senzilla i única de la presència 
indígena sud-americana en el vveb. La participació directa de les 
comunitats natives en l'univers digital és encara molt limitada, a 
causa de diverses raons: aillament geogràfic o social, analfabetisme 
digital, manca de destreses lecto-escriptores, llengua, absència de 
recursos com l'electricitat, les línies telefòniques o els ordinadors, 
etc. A més d'això, els elements indígenes sud-americans presents en 
el vveb es concentren en les mans d'un grup reduit de grups ètnics: 
maputxes a Xile, aimara a Bolívia, quítxua al Perú i, potser, guaraní 

al Paraguai, i vvayúu a Colòmbia. Aquests grups són importants en 
la seva àrea i han desenvolupat estratègies sòlides a llarg termini 
per a defensar els seus drets, fent servir les propostes digitals 
com a eines que els permeten donar suport als seus moviments. 

Una vegada s'aconsegueix la participació —generalment per 
part de pobles indígenes amb forta presència en la societat i que 
viuen en paisos o àrees on les TIC estan disponibles—, es busca 
crear espais gratuits o de baix cost en els quals s'exposin assumptes 
sociopolítics, propostes i lluites, i també continguts relacionats 
amb la cultura i la identitat. El tipus d'informació que es fa pública 
reflecteix els reclams sobre violació de drets bàsics (inclòs el de 
la informació) i els esforços que es fan per a garantir el respecte 
i promoure la recuperació de cultures i llengúes. 

Les universitats, les ONG, les organitzacions oficials i les ins- 
titucions governamentals s'han convertit en les principals fonts 
de coneixement acadèmic sobre cultures indígenes, ja que tenen 
el pressupost, el saber fer, les tecnologies i els recursos humans i 
informatius necessaris i adequats per a aconseguir aquest objectiu. 
Els seus llocs vveb inclouen bibliografies, imatges, sons, llibres, 
notícies, entrevistes, anàlisis i assaigs, de vegades amb estructures 
multilingues (espanyol/portuguès, anglès i llengúes indígenes). 
Generalment, solen treballar en col-laboració amb individus na- 
tius —generalment acadèmics, estudiants, artistes, periodistes o 
líders— per a generar les seves propostes i els seus continguts. 

A curt termini, seria desitjable no solament l'increment de la 
participació directa dels pobles indígenes en el món econnectat, 
sinó també la inclusió d'una major diversitat de grups ètnics de 
diferents àrees i la creació de nous espais per a la participació i 
l'intercanvi. Alhora, les organitzacions oficials amb majors pos- 
sibilitats haurien de proveir suport a les comunitats indígenes 
per a desenvolupar projectes i disseminar-ne els coneixements 
en l'univers VVVVVV. Una cooperació d'aquestes característiques 
permetria als pobles originaris encarar els desafiaments de les 
noves tecnologies, de les quals es podrien aprofitar per a respondre 
a les seves necessitats informatives. També seria una oportunitat 
per a les societats nacionals d'enriquir els seus horitzons amb 
coneixement i informació indígena. 


6. Vegeu, com a exemples, Aru VVayna - La voz de los jóvenes (ehttp://aruvvaynachile.blogspot.com/5), Crónicas Aymaras (http://aymarani.blogspot.com/) 
i Cultura aymara (ehttp://aymara.blogspot.com/5) relacionats amb els aimara del nord de Xile, Comunidad mbyà guaraní (ehttp://marangatucomunidad. 
blogspot.com/5) relacionat amb els guaraní de l'Argentina, llamagun (ehttp://ilamagun.blogspot.com/5) relacionat amb els tuna de Panamà, El camino 
de los tobas (ehttp://elcaminodelostobas.blogspot.com/5) i Barrio Tosca de La Plata (ehttp://barriotoba-lp.blogspot.com/5), relacionats amb els qom de 
l'Argentina. 

7. Alguns exemples podrien ser els diaris indígenes en línia com Mapuexpress - Informativo mapuche (ehttp://vvvvvv.mapuexpress.net/5) i Periódico Mapuche 
Azhintuvve (ehttp://vvvvvv.nodo50.org/aziintuvve/s) —del poble maputxe— i el diari electrònic bilingúe Rilecharisun (ehttp://vvvvvv.ecuarunari.org/5), de 
l'organització indígena equatoriana Ecuarunari. 

8. Vegeu Yachay (ehttp://vvvvvv.yachay.com.pe/5), Habla quechua (ehttp://hablaquechua.blogspot.com/5), Quechua Imperial (ehttp://noemivizcardorozas. 
blogspot.com/5), Asociación tucumana de investigadores en lengua quechua (ehttp://usuarios.arnet.com.ar/yanasu/5) i Academia Mayor de la Lengua 
Quechua - Regional Lima (ehttp://amlgri.blogspot.com/5) per al quitxua, i Arustipasipxafianalasahipuniralispavva (ehttp://grove.ufl.edu/-hardman/5) 
i ILCA - Institut de Llengua i Cultura Aimara (ehttp://vvvvvv.ilcanet.com/5) per a l'aimara. 

9. Vegeu l'Institut d'Estudis Andins Isluga (ehttp://vvvvvv.unap.cl/isluga/5), l'IECTA - Institut per a l'estudi de la cultura i tecnologia andina (ehttp://vvvvvv.iecta. 
ci/5) a Xile, o el CAAAP - Centre Amazònic d'Antropologia i Aplicació Pràctica (ehttp://vvvvvv.caaap.org.pe/s) i l'IIAP - Institut d'Investigació de l'Amazònia 
Peruana (ehttp://vvvvviiap.org.pe/5) al Perú. 

De moment, i fins que sorgeixin nous camins de col-laboració, 
s'espera que aflorin noves propostes basades en les bones pràcti- 
ques i que les experiències innovadores facin possible que les cul- 
tures tradicionals s'insereixin i facin seu el modern món digital. 

